Diari Oficial de la Generalitat Valenciana


Sumari del DOGV 2667, del 15-01-1996 (1996/837253)

RESOLUCIÓ de 1 de desembre, de la Direcció General de Coordinació Institucional i Secretariat del Govern de la Conselleria d'Administració Pública, per la qual es disposa la publicació de l'Acord singularitzat al conveni de cooperació signat el 26 de setembre de 1987, entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2667

Data del DOGV
:   15-01-1996

Secció del DOGV
:   ALTRES DISPOSICIONS

Número del document
:   1996/837253


Data del document
:   01-12-1995

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 1 de desembre, de la Direcció General de Coordinació Institucional i Secretariat del Govern de la Conselleria d'Administració Pública, per la qual es disposa la publicació de l'Acord singularitzat al conveni de cooperació signat el 26 de setembre de 1987, entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo.   
Subscrit, després de la tramitació reglamentària prèvia, entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo, el dia 27 de setembre de 1995, un acord singularitzat al conveni de cooperació signat el 26 de setembre de 1987, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Acord, que ha quedat inscrit en el Registre de Convenis amb el número 0886/95, i que figura com a annex d'aquesta resolució.  
València, 1 de desembre de 1995.- La directora general de Coordinació Institucional i Secretariat del Govern: Catalina Escuin.  
Acord Singularitzat al conveni de cooperació signat el 26 de setembre de 1987, entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo  
València, 27 de setembre de 1995  
Reunits:  
D'una banda, l'Honorable Sr. Fernando Villalonga Campos, conseller de Cultura, Educació i Ciència de la Generalitat Valenciana;  
I, d'altra, l'Excel.lentíssim Sr. Ernest Lluch Martín, rector magnífic de la Universitat Internacional Menéndez Pelayo (d'ara endavant UIMP), en el seu nom i representació, i d'acord amb les atribucions que té conferides per Ordre Ministerial de 12 d'agost de 1982 (BOE de 28.09.82).  
En el marc del conveni signat el 26 de setembre de 1987, entre la Conselleria de Cultura, Educació i Ciència de la Generalitat Valenciana i la UIMP, ambdues institucions, per a l'any 1995,  
ACORDEN  
Primer  
Organitzar els dos cursos que figuren a continuació, destinats a la formació permanent del professorat de secundària que presta serveis en centres públics i privats concertats de la Comunitat Valenciana:  
- El punt de vista interpretatiu de les ciències humanes i socials. La directora d'aquest curs serà la professora Dolores Sánchez Durá.  
- Biosfera i ambient: una perspectiva microbiana. La directora d'aquest curs serà la professora Lynn Margulis.  
Segon  
Organitzar un curs de formació de persones adultes, destinat al professorat que presta serveis en centres d'educació de persones adultes de titularitat pública:  
- La importància estratègica de la formació de persones adultes. El director d'aquest curs serà el professor José Veiga Gómez.  
Tercer  
La UIMP es responsabilitza de la programació, el control i el desenvolupament dels cursos abans esmentats.  
Quart  
La Conselleria de Cultura, Educació i Ciència lliurarà a la UIMP, per a la realització d'aquests cursos, la quantitat de 00.152.871 pessetes a càrrec de la línia pressupostària 404/000/95 del programa 421.30 de l'exercici de 1995, distribuïda de la manera següent:  
- La importància estratègica de la formació de persones adultes: 4.982.470 pessetes.  
- El punt de vista interpretatiu de les ciències humanes i socials: 2.652.400 pessetes.  
- Biosfera i ambient:una perspectiva microbiana: 2.897.238 pessetes.  
Cinqué  
El lliurament d'aquest crèdit es farà de la manera següent:  
- el 40% a la signatura d'aquest Acord Singularitzat;  
- el 60% quan la UIMP presente la memòria de la realització dels cursos acordats.  
Els ingressos es faran al compte corrent 860 del Banc d'Espanya, en el carrer d'Alcalá, núm. 50, de Madrid, a nom de la Universitat Internacional Menéndez Pelayo, Secció d'Organismes Autòmoms.  
Sisé  
Aquest Acord Singularitzat entra en vigor el mateix dia de la signatura i finalitzarà quan ambdós organismes hauran complit allò que han acordat.  
I, perquè en quede constància i als efectes oportuns, signen aquest Acord Singularitzat, que s'estén en tres exemplars, en el lloc i la data indicats en l'encapçalament.  
El conseller de Cultura, Educació i Ciència,  
Fernando Villalonga Campos   
El rector de la Universitat Internacional Menéndez Pelayo,  
Ernest Lluch Martín